Porte

hus, porte
  hu, hus
  porte, us
  üü

Eune porte ou un us est un mouoyen d'freunmer un appartément ou bârrer eune maîson ou un bâtisse - mais des boulants (trains, vaituthes, beusses) ont d'couôteunmes des portes, et des meubl'yes (armouaithes).

Nou peut ouvri l'us pouor entrer ou sorti ou laîssi pâsser un couothant d'air, par exempl'ye. Nou peut freunmer l'us pouor la seûth'té, la caleu, garder chein tch'est privé....

Y'a des difféthentes manniéthes dé porte ou d'us.

Eune maîson peut aver eune grand' porte ou un grand us (22x20px| grànd hus, hus dé d'vant) - ch'est l'entrée prîncipale, la pus împortante (lé grand us est étout la pus grande des deux arches d'eune entrée; et lé p'tit us est la cheinne pouor les piêtons). La p'tite porte ou lé p'tit us (22x20px| p'tit hu, hu d'derrière) est la porte dé driéthe.

Un us (22x20px| hecq), en partitchulyi, peut aver deux parties: un battant à haut et un hai à bas. Sus eune fèrme, ch'est bein car nou peut ouvri l'battant sans laîssi pâsser d's annimaux dans la maîson. L's êtabl'yes ont souvent d'ches us.

Un porta (22x20px| pouorta) est eune manniéthe dé porte. Chenna peut êt' eune porte dans eune muthâle dé gardîn - eune grande ou eune p'tite. Chenna peut êt' eune p'tite porte, dans eune grande porte, pouor les piêtons. Chenna peut êt' étout l'grand us d'eune églyise.

Un vitchet (22x20px| huisset, quichet, 22x20px| viqùet) est eune p'tite porte.

Eune porte drissante ouvre dé bord. Y'a bein des portes automatiques dans des grandes boutiques ou des bâtisses publyis tchi sont des portes drissantes. Nou trouve étout des portes touônnantes ou portes en vitheveau.

Eune porte peut aver eune sétheûthe à seule fîn d'bârrer la porte atout eune clié.

L'entraée d'eun' hus sé noume lé pas de l'hus. Si l'hus est froumaé aveu eune cllé, no dit qu'il est bastilli, ou barraé. Dire barraer eune porte, cha vyint qu'âotefeis, eune barre dé boué 'tait cachi derryire la porte. No-z-en veî co dauns qùiques égllises.

Y a déeus mannyire dé viqùets, les syins des portes dé maisoun. Ch'est eun battaunt qùi s'ouve, mais la porte reste froumaée. I peut y avaer eune crouésie en dedauns. Mais le viqùet, ch'est itou le trou des touniâos, par où qu'eun quenâle peut s'entraer de dedauns pouor le nettiaer (touné à beire).

 Gal'lie 

 Ditons 
 Jèrriais 
 Quand la forteune tape à l'us, faites-la entrer
 Grand Jeudi est à l'us, la s'maine est sus l'pus
 Quand i' fait fraid, les portes valent mus qu'les hèches
 Les portes ont d's ouothelles
 Eune aûmathe n'a qu'eune porte

 Viyiz étout 
 Barryire

Category:Architectuthe